અમદાવાદ: રાજ્યમાં ખેડૂતોનાં દેવાં માફ કરવા તેમજ પશુપાલકોને યોગ્ય ભાવ મળે તેની માગ સાથે ઓબીસી એકતા મંચ દ્વારા આજ સુુધીનું અલ્ટિમેટમ આપવામાં આવ્યું હતું, પરંતુ સરકાર દ્વારા કોઇ પ્રતિક્રિયા ન મળતાં ઓબીસી એકતા મંચના નેતા અલ્પેશ ઠાકોર દ્વારા આજે દૂધબંધીનું એલાન આપવામાં આવ્યું હતું. જેના પગલે આજે સવારે અલ્પેશ ઠાકોર અને તેના કાર્યકરો દ્વારા સરખેજ-ગાંધીનગર હાઇવે પર ઝાયડસ ચાર રસ્તા પાસે દૂધ ઢોળીને વિરોધ કરવામાં આવ્યો હતો.